Ressenya+5

Per començar a escriure premeu Editeu a dalt a la dreta i per acabar, cliqueu Save.

Ressenya de Pedra de tartera **LA SUPERVIVÈNCIA D’UNA DONA DE PRINCIPIS DEL SEGLE XX ** Aquesta novel·la narra la supervivència i el desarrelament de moltes dones de principis del segle XX, sobretot de les que van viure en els pobles de muntanya. Criden especialment l'atenció el respecte i l’obediència que tenia la protagonista, la Conxa, envers els seus pares primer i els seus oncles, després. Representa totes aquelles dones que vivien en un petit món on el respecte envers la família les obligava a callar. Difícilment tenien capacitat de decisió i veien com el temps passava pel seu davant sense poder-hi fer res ni poder-s’hi revelar. Maria Barbal reflecteix d’una forma molt acurada i amb menys de 100 pàgines, molt ben estructurada i escrita, una història molt real, molt dura, però alhora molt tendra, que no deixa indiferent a ningú. Recomanem aquest llibre a totes aquelles persones a qui els agradi llegir fets històrics. Fa relativament pocs anys que en els pobles s’hi vivia una realitat molt diferent a la d’ara. Aquest és un fet que s’ha de conèixer per veure com, en un període relativament curt, tot el model de societat, ha canviat radicalment, i en especial el paper de la dona. Elisa Donadeu, Montse Andreu, Isabel Casas, Jordi Vallejo